cyanic-selkie/wikianc huggingface dataset:
Dominiks Graņāks
Spēlētāja karjera
Slovākijas izlases sastāvā spēlējis uzreiz astoņos Pasaules čempionātos. Bija iekļauts arī 2014. gada olimpisko spēļu turnīra izlases sastāvā, taču traumas dēļ uz to nedevās.
Kinga līcis
Kinga līcis ir līcis Indijas okeāna austrumu daļā, Austrālijas ziemeļrietumu piekrastē, Rietumaustrālijas štatā. Atrodas starp Dampīra Zemes un Jampi (Yampi) pussalām. Garums ap 145 km, lielākais platums 56 km. Ieeju līcī rietumos norobežo Leveka rags (Cape Leveque), austrumos – Bakanīra arhipelāga (Buccaneer Archipelago) četru salu grupa. Krasta līnija izrobota, ir dažas nelielas salas, daudz sēķļu, rifu. Ietek Ficroja, Mida, Lenarda, Meja un Robinsona. Līča dienvidu daļā esošās pussalas rietumu krastā ierīkota Dārbi osta.
Kinga līcī vērojamas līdz 11,8 m lielas plūdmaiņas (pie Dārbi).
Pirmais no eiropiešiem līča krastus 1688. gadā sasniedza angļu jūrasbraucējs Viljams Dampīrs. Līci par godu austrāliešu ceļotājam Filipam Pārkeram Kingam (Phillip Parker King) nosauca angļu kuģa „Beagle” kapteiņi Džons Stokss (John Stokes) un Džons Vikems (John Wickham), kas pētīja līci 1838. gadā.
Frīstaila slēpošana 2022. gada ziemas olimpiskajās spēlēs — sloupstails sievietēm
Sloupstails vīriešiem bija viena no 13 disciplīnām frīstaila slēpošanā 2022. gada ziemas olimpiskajās spēlēs. Sacensības notika Gentinas sniega parkā, Džandzjakou. 2022. gada 14. februārī tika aizvadītas kvalifikācijas kārtas, bet 15. februārī notika fināla sacensības. Sacensībās kopā bija pārstāvētas 27 sportistes no 16 valstīm.
Olimpisko zelta medaļu šajā disciplīnā izcīnīja Šveices sportiste Matilde Gremo (finiša rezultāts — 86.56 punkti), sudraba medaļu ieguva Ķīnas sportiste Eilīna Gū (finiša rezultāts — 86.23 punkti), bet bronzas medaļu ieguva Igaunijas sportiste Kellija Sildaru (finiša rezultāts — 82.06 punkti). Gremo šī bija pirmā olimpiskā zelta medaļa. Savukārt Sildaru izcīnīja pirmo olimpisko medaļu Igaunijai frīstaila slēpošanā olimpiskajās spēlēs.
Kvalifikācija sacensībām
Kopumā disciplīnai kvalificējās 30 sportistes. Lai sportiste varētu piedalīties sacensībās, viņam bija jābūt vismaz 50,00 FIS punktiem FIS punktu rangā uz 2022. gada 17. janvāri un 30 labāko sportistu sarakstā Pasaules kausa sacensībās vai FIS frīstaila slēpošanas 2021. gada pasaules čempionātā big air vai sloupstailā. No vienas valsts disciplīnā maksimāli varēra startēt ne vairāk kā četras sportistes.
Kvalifikācija
Kvalifikācijas sacensībās startēja 26 sportisti. Viņiem tajās bija jāveic divi braucienu mēģinājumi. Par kuriem tika doti punkti. Par kvalifikācijas galveno rezultātu tika ņemts brauciens ar labāko punktu skaitu. Fināla kārtai kvalificējās 12 labākie sportisti pēc rezultāta.
— kvalifikācija finālam.
Fināls
Fināla kārtā startēja 12 labākās sportistes no kvalifikācijas kārtas. Šajā kārtā katram sportistiem bija jāveic trīs brauciei par kuriem tika doti punkti. Fināla rezultātu veidoja labākā brauciena punkti.
Pārstāvētās valstis un sportisti
Sacensībās startēja 27 sportisti no 16 valstīm.
Iekavās norādīts sportistu skaits no attiecīgās valsts.
Gerets Sautgeits
Gerets Sautgeits (en; dzimis ) ir angļu futbola treneris un bijušais futbolists. Spēlētāja karjeras laikā pārstāvējis klubus Crystal Palace, Aston Villa un Middlesbrough, aizvadījis 57 spēles Anglijas futbola izlasē. Kopš 2016. gada ir Anglijas izlases galvenais treneris.
Karjera
Futbolista karjeru sācis Londonas klubā Crystal Palace labās malas aizsarga pozīcijā. Vēlāk spēlējis arī kā pussargs. Pēc pāriešanas uz Aston Villa sācis spēlēt centra aizsarga pozīcijā. 2001. gadā pievienojās Middlesbrough, kurā aizvadīja piecas sezonas līdz noslēdza spēlētāja karjeru. Visās komandās ir pildījis kapteiņa pienākumus.
Anglijas izlasē pirmo spēli aizvadīja, nākot uz maiņu draudzības spēlē pret Portugāli. Izlases sastāvā piedalījies 1998. gada FIFA Pasaules kausa finālturnīrā, kā arī 1996. un 2000. gada Eiropas čempionātos. Bija iekļauts izlases sastāvā arī 2002. gada FIFA Pasaules kausā, taču laukumā nevienā spēlē neiznāca. Kopumā izlases rindās aizvadījis 57 spēles un guvis 2 vārtus.
Trenera karjeru sāka 2006. gadā klubā, kurā bija beidzis spēlētāja karjeru — Middlesbrough. No 2013. līdz 2016. gadam strādāja ar Anglijas U-21 futbola izlasi.
2016. gada septembrī pēc Sema Elardaisa atkāpšanās tika iecelts par Anglijas izlases galvenā trenera pienākumu izpildītāju. tika apstiprināts amatā oficiāli, parakstot līgumu uz četriem gadiem.
Strupais donis
Suga ir ierakstīta Latvijas Sarkanās grāmatas 1. kategorijā un Baltijas jūras reģiona Sarkanajā grāmatā.
Ārlavas draudzes novads
Muižas Ārlavas draudzes novadā (1841)
Atsauce:
{| table width=99%
Akino
Akino var būt:
Ceire-Cion
Ceire-Cion (he — 'Cionas jaunatne') bija ebreju politiskā partija Latvijā. Tās vadītājs bija Maksis Lazersons. Tā apvienoja cionisma un demokrātiska sociālisma idejas. Viens no partijas mērķiem bija izveidot ebreju valsti Palestīnā.
1931. gadā apvienojās ar Latvijas Cionistu sociālistu organizāciju, izveidojot Cionistu sociālistu partiju.
Ausma Grīnvalde
Ausma Grīnvalde (dzimusi Tiltiņa, Rīgā) ir latviešu literatūrzinātniece, habilitētā filoloģijas doktore (1992).
Dzīvesgājums
Liepājā pabeigta Liepājas 1. vidusskola (1950). Rīgā absolvēts Latvijas Valsts pedagoģiskais institūts (1954). Pēc tam strādājusi Liepājas 6. vidusskolā. Ausma Grīnvalde kļuvusi par docētāju Liepājas Pedagoģiskajā institūtā (1964), kur Latviešu valodas un literatūras fakultātes studentiem lasījusi literatūras teorijas un ārzemju literatūras vēstures lekciju kursus.
Neklātienes aspirantūras gados (1973—1977) Latvijas Zinātņu Akadēmijas Valodas un literatūras institūtā uzrakstīta un aizstāvēta disertācija „Mākslinieciskā tēla problēmas mūsdienu latviešu padomju dzejā (1965—1973)”.
Jūras pastaigas
Jūras pastaigas (, ) ir ūdens sporta veids, kurš radies Ziemeļfrancijā, Denkerkā. Tas ietver pārvietošanos pa jūru paralēli krastam, izmantojot airus līdzsvaram. Kopš 2010. gada šis sporta veids ir strauji pieaudzis popularitātē Francijā un ir izveidoti vairāki klubi. Sporta veids ir izplatījies arī Vācijā un Latvijā. Jūras pastaigas ir pārgājiens jūrā līdz viduklim. Airi tiek izmantoti, lai veicinātu kustību un nodrošinātu līdzsvaru. Papildus tiek izmantoti hidrotērpi, kas šo nodarbi padara pieejamu visu gadu. Šim sporta veidam ir nodefinētas vairākas distances (100m; 4X100m utt) un Francijā norisinās sacensības. Par standarta distanci var nosaukt 3 km gājienu, kuru veic aptuveni 1,5 stundās.
Vēsture
Disciplīnu 2015. gadā izveidoja Denkerkas airēšanas kluba treneris Tomass Valīns (Thomas Wallyn), kā papildus treniņu airētājiem. Pēc 2 gadus ilgiem izolētiem treniņiem, disciplīna tika piedāvāta Denkerkas reģionā. 2009. gada aprīlī pirmo ūdens pastaigas taku oficiāli atklāja Bernards Veisbekers (Bernard Weisbecker) — Lefrinkokas mērs. 2009. gadā tika izveidota asociācija "Zilās takas", kuras uzdevums ir veicināt un attīstīt šo disciplīnu. Šī asociācija kopš 2009. gada palīdzējusi izveidot struktūru, noteikt nolikumu un apmācīt uzraugus.
Ietekme uz veselību
Ūdens pretestība nodrošina to, ka pat salīdzinoši vienkāršām kustībām ir nepieciešams pielikt lielāku slodzi, tādejādi tiek nodarbināts viss ķermenis. Notiek paralēlas darbības — gan kustība uz priekšu, gan balansēšana. Jūras pastaigām ir pozitīvs iespaids uz organismu, īpaši uz locītavām un asinsriti. Šie faktori, kā arī tas, ka šī kustība nav traumatiska, veicina to, ka ārsti un fizioterapeiti Francijā šo kustību iesaka saviem pacientiem.
Jūras pastaigas
2014. gada februārī Latvijā notika pirmais Jūras pastaigu gājiens. Tas norisinājās Bernātos, Baltijas jūrā, kur tika veikti pirmie 2km. Gājienu organizēja un šo kustību Latvijā aizsāka Mārtiņš Finks un Turaids Šēfers no "Sofijas laivas". Šobrīd notiek aktīva darbība pie Starptautiskas federācijas izveides.
Pildagreči
Pildagreči ir ciems Isnaudas pagastā, Ludzas novadā. Atrodas 276 km attālumā no Rīgas.
Rankas iela (Jūrmala)
Rankas iela ir iela Jūrmalā, Lielupes apkaimē. Rankas iela sākas krustojumā ar Tērvetes ielu un beidzas krustojumā ar Vikingu ielu. Kopējais ielas garums ir 110 metri, tā ir klāta ar asfalta segumu. Rankas ielā satiksmes kustība norit vienā joslā. Ielā ir savrupmāju un vasarnīcu apbūve.
Čāslava
Čāslava (cz) ir pilsēta Čehijā, Centrālčehijas apgabala Kutna Horas apriņķī.
Kā karaļa pilsēta nodibināta 12. gadsimta vidū. 1421. gada jūnijā Bohēmijas kārtu sapulce Čāslavā iecēla husītu valdību, bet imperators Sigismunds atcelts no Bohēmijas troņa. 1424. gadā Čāslavā tika apglabāts Jans Žižka. Trīsdesmitgadu kara laikā Čāslavu nopostīja zviedru karaspēks. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.
Uz ziemeļiem no pilsētas atrodas Čehijas gaisa spēku karabāze.
Čāslava ir mūziķa Jana Ladislava Duseka (Jan Ladislav Dussek, 1760—1812), kinorežisora Miloša Formana (1932-2018) un futbolista Davida Jarolīma (David Jarolím, 1979) dzimtā pilsēta. Vietējā ģimnāzijā mācījies pirmais čehu kosmonauts Vladimīrs Remeks (Vladimír Remek, 1948).
Kalējgrāvis
Kalējgrāvis ir Mazās Juglas kreisā krasta pieteka Salaspils novadā. Iztece uz ziemeļiem no Salaspils, pie autoceļa V33 (Saurieši–Salaspils). Tek tam paralēli, ziemeļu viezienā, lejtecē pagriežas uz ziemeļaustrumiem. Ietek Mazajā Juglā augšpus Varavīksnes. Kalējgrāvi pirms ieteces Mazajā Juglā šķērso valsts autoceļš P5 (Ulbroka–Ogre). Tā krastos atrodas Jaunsaurieši.
Šovinisms
Šovinisms (no fr) ir galēja patriotisma vai nacionālisma ideoloģija, kura postulē savas valsts vai tautas pārākumu pār citām valstīm vai tautām. Bieži tiek jaukts ar nacionālismu kā tādu vai rasismu.
Apzīmējums cēlies no leģendāra atvaļināta franču kareivja Nikolā Šovina (Nicolas Chauvin) uzvārda, kurš esot saglabājis fanātisku uzticību Napoleonam Bonapartam pat tad, kad Napoleons gāzts no troņa un bonapartisms sabiedrībā kļuva arvien nepopulārāks.
Latvijas čigāni
Latvijas romi jeb čigāni ir viena no Latvijas vēsturiskajām mazākumtautībām. Pēc 2011. gada tautas skaitīšanas datiem Latvijā bija 6 452 iedzīvotāji, kas reģistrējušies kā čigāni. Lielākās čigānu kopienas dzīvo Rīgā, Jelgavā, Ventspilī, Talsos, Jūrmalā, Daugavpilī, Tukumā, Kuldīgā, Jēkabpilī, Sabilē un Krāslavā, pie kam dažās pilsētās čigānu īpatsvars pārsniedz 1% — Sabilē (5,6%), Talsos (4,7%), Ventspilī (2,4%), Krāslavā (1,2%), un Jēkabpilī (1%).
Vēsture
Latvijā čigāni ienāca 15. un 16. gadsimtā no Svētās Romas impērijas un Polijas—Lietuvas kopvalsts. Viņi turpināja dzīvot taboros, saglabādami tradicionālo dzīvesveidu. Čigāniem bija pāvesta dotas brīvgrāmatas, kas ļāva viņiem braukt no vienas vietas uz citu. Pret čigāniem diezgan nikni vērsās katoļu baznīca, jo viņi nebija kristīti, nodarbojās ar zīlēšanu. Pēc 1897. gada tautas skaitīšanas datiem Latvijā dzīvoja 1942 čigāni jeb 0,1% no iedzīvotāju kopskaita. Viņu galvenā nodarbošanās bija zirgu tirdzniecība.
Romu kultūra, īpaši mākslinieciskajā jomā, Latvijā sāka uzplaukt 1920.—1930. gados. Tāpat kā citas mazākumtautības, arī romi te baudīja atbilstošas juridiskās garantijas un iespējas savas dzīves veidošanai. 1931. gadā tika dibināta biedrība „Čigānu draugs”, darbojās čigānu koris un izdota Jaunā Derība čigānu valodā, ko no latviešu valodas pārtulkoja Jānis Neilands (1919—1999). Otrā pasaules kara laikā čigāni smagi cieta nacistu veiktajās iznīcināšanas kampaņās, kuras var salīdzināt ar ebreju holokaustu. 1941. gada ziemā tika iznīcināta vairāk nekā puse Latvijas čigānu — apmēram 2000 personu. Tāpat kā ebreju gadījumā, bija latvieši, kuri glāba čigānus no iznīcināšanas, piemēram, Sabiles čigānu glābējs, pilsētas mērs Mārtiņš Bērziņš.
Pēc Latvijas neatkarības atjaunošanas apmēram 90% no čigāniem ieguva Latvijas pilsonību, neprasot pēc īpašiem kursiem un palīdzības latviešu valodas apgūšanā. Latvijā romiem ir sava ābece, izveidota romu—latviešu—romu vārdnīca, izdota reliģiskā literatūra romu valodā. Pēc tautas skaitīšanu datiem romu skaits Latvijā palielinājās līdz 8,2 tūkstošiem 2000. gadā, taču pēc dažādām aplēsēm patiesais čigānu izcelsmes iedzīvotāju skaits pārsniedza 15 000 (lielajās pilsētās ap 12 400, laukos un mazpilsētās ap 3000). Atšķirību no tautskaites datiem čigānu līderi skaidroja ar to, ka oficiālajos dokumentos čigāni norādot citu tautību. Mainoties sociālajai un ekonomiskajai situācijai, īpaši pēc Latvijas uzņemšanas Eiropas Savienībā 2004. gadā, daļa čigānu izceļoja uz Rietumeiropu (galvenokārt uz Angliju), gan bijušajām PSRS valstīm (galvenokārt uz Krievijas galvaspilsētu Maskavu).
Valoda un kultūra
Latvijas čigāni runā četros dialektos: Kurzemes un Vidzemes latviešu čigānu dialekta divās izloksnēs (saukti par „latviešu čigāniem” — lotfitka roma), bet Latgalē — ziemeļkrievu dialektā („krievu čigāni” — xaladitka roma) un vienā no Baltkrievijas čigānu dialektiem („poļu čigāni”). Visizplatītākais ir Kurzemes čigānu dialekts.
Čigānu (romu) kultūra ir neatņemama Latvijas kultūru dažādības sastāvdaļa. Čigānu (romu) kopienas attīstība Latvijā ir cieši saistīta ar čigānu (romu) tautas identitātes saglabāšanu globalizācijas apstākļos. Latvijā ir reģistrētas vairākas čigānu nevalstiskās organizācijas — „Latvijas Čigānu biedru apvienība un augstākā čigānu padome” (prezidents Osvalds Jezdovskis), „Vislatvijas čigānu sabiedrība Nevo Drom” (valdes priekšsēdētājs Anatolijs Berezovskis), Latvijas čigānu nacionālās kultūras biedrība (prezidents Normunds Rudevičs, 7. Saeimas deputāts), čigānu biedrība „Gloss” (vadītājs Leons Gindra), „Ame Roma” (vadītāja Vanda Zamicka) un citas. Līdz šim čigāni nav apvienojušies vienā organizācijā, kas ierobežo iespējas izmantot tās ES atbalsta programmas, kas paredzētās dalībvalstu minoritāšu iedzīvotājiem.
Integrācijas problēmas
Čigānu labā latviešu valodas prasme un augstais pilsoņu skaits čigānu vidū bieži tiek izmantots kā pierādījums viņu sekmīgai integrācijai Latvijas sabiedrībā, tomēr tikai apmēram 1% Latvijas čigānu ir iesaistīti ilglaicīgās oficiālās darba attiecībās un puse no čigānu bērniem neapmeklē skolu. Vairākums no čigāniem ir pilsoņi un brīvi runā latviski, tomēr paši čigāni uzskata, ka viņi Latvijas sabiedrībā ir uzņemti sliktāk nekā ebreji, krievi vai citas mazākumtautības. Viens no galvenajiem iemesliem, kāpēc čigāniem ir grūtības iekļauties Latvijas sabiedrībā, ir izglītības trūkums — tikai pēdējo gadu laikā čigānu vidū nostiprinās apziņa, ka bērnu labklājībai ļoti svarīgi ir skoloties. Darba tirgū čigāni piedzīvo diskrimināciju, un ir bijuši vairāki gadījumi, kad čigānu darbā nepieņem viņa tautības dēļ. Bezdarbs ir viena no vissmagākajām čigānu problēmām kā Latvijā, tā Eiropā, atzīts pētījumā „Čigānu stāvoklis Latvijā”. Integrācijas problēmas izskaidrojamas ar čigānu tautas mentalitāti un nacionālajām īpatnībām. Šobrīd čigānu integrēšanos traucē sabiedrības noraidošā attieksme, gan ekonomiskā un sociālā izolācija, gan romu zināšanu trūkums par likumiem. Romu sabiedrībā ir vairāki faktori, kas pastiprina viņu izolāciju — atšķirīga valoda, spēcīgas iekšējās tradīcijas, savi pārvaldes elementi, noraidoša attieksme pret jauktajām laulībām, norobežojums no apkārtējās vides.
Čigānu skaita izmaiņas Latvijā (1897—2019)
Pēc Pilsonības un migrācijas lietu pārvaldes datiem 2019. gada sākumā Latvijā dzīvoja 6899 čigāni un 161 roms, 325 čigāni bija Latvijas nepilsoņi.
Čigāni latvju dainās
Pēc iesūtes vietām Krišjāņa Barona „Latvju dainās” reģistrēti 340 čigānu tematikas tautas dziesmu varianti, pie kam visvairāk dziesmu nākušas no Vidzemes (40%) un Zemgales (27%), iepretī Kurzemei (17%) un Latgalei (8%), bet bez zināmas pieraksta vietas ir 8% dziesmu. Tā kā par „čigānos iešanu” tautas dziesmās dēvēti arī rudens un ziemas gadskārtu ieražu masku gājieni, tad ne vienmēr leksēma „čigāni” nozīmē etnisko piederību. Tomēr tās liecina par čigānu senā ģērbšanās un uzvedības veida ietekmi uz latviešu tautas tradīcijām.
Deilijs
Deilijs (en; sieviešu dzimtē Deilija) ir daļēji angliskots īru cilmes uzvārds (ga). Cilvēki ar šo uzvārdu:
Jaunatnes organizācija "Protests"
Jaunatnes organizācija "Protests" ir politiska Latvijas jauniešu biedrība, kas nodarbojas ar sociāldemokrātisku un vides aizsardzības aktīvismu. Tā ir dibināta 2019. gadā un galvenokārt darbojas ar klimata pārmaiņu, LGBTI un cilvēktiesību jautājumiem. Organizācijas valdes priekšsēdētāja ir Marta Bogustova, starp iepriekšējiem vadītājiem ir Dainis Miglāns, Selma Teodora Levrence un Zane Pūpola. "Protests" ir Latvijas Jaunatnes padomes asociētā dalīborganizācija un Eiropas Jauno zaļo federācijas (FYEG) dalīborganizācija.
Kopš 2019. gada "Protests" kopā ar Fridays For Future Latvija rīko klimata gājienus un protesta akcijas, kas pulcējuši vairākus simtus cilvēku, bet 2020. gadā COVID-19 pandēmijas dēļ to turpināja arī digitālā formā. Tā paša gada 17. maijā jaunatnes organizācija rīkoja Starptautiskās dienas pret homofobiju un transfobiju piketu pie Saeimas, kurā piedalījās ap 70 cilvēku.
2020. gada 5. jūnijā "Protests" organizēja pirmo Black Lives Matter protestu Latvijā pie Brīvības pieminekļa. 2020. gada augustā jaunatnes organizācija rīkoja gājienu "Brīvību Baltkrievijai" Baltkrievijas pierobežā pret Aleksandra Lukašenko autoritāro režīmu. 2020. gada oktobrī, kad Saeima noraidīja ManaBalss.lv iniciatīvu par viendzimuma partnerattiecību regulējumu, "Protests" kopā ar vairāku politisko partiju jaunatnes organizācijām rīkoja piketus pie Saeimas nama, pulcējot vairāk par 100 cilvēkiem.
2020. gadā toreizējā "Protests" valdes locekle Justīne Panteļējeva tika ievēlēta Rīgas domē no Progresīvie/Attīstībai/Par! saraksta.
2021. gadā "Protests" iesaistījās "Neapēd zemeslodi" kampaņā, aicinot janvārī patērēt mazāk dzīvnieku izcelsmes produktu. Turpinājās arī darbība cilvēktiesību jomā – nosodot iniciatīvu grozīt Satversmes 110. pantu, kas pastiprinātu diskrimināciju pret viendzimuma pāru ģimenēm, iestājoties par cilvēktiesību ievērošanu un demokrātiju Baltkrievijā.
Plakanais donis
Plakanais donis ir doņu dzimtas suga.
Sliežu platuma aprēķins
Sliežu platuma aprēķinā risina nepieciešamā sliežu platuma uzdevumus, nepieciešamo ārējās sliedes paaugstinājumu līknē u.c.
Oto Kalniņš
Oto Kalniņš (1856—1891) bija latviešu veterinārārsts, mikrobiologs. Gājis bojā zinātniskā pētījuma laikā.
Sliežu platuma aprēķins
Riteņpāru uzmalas riteņus stingri notur uz sliedēm. Nekustīga riteņu uzsēde uz ass neļauj ratiņiem nobraukt no sliedēm. Uz ass uzvilktus divus riteņus sauc par riteņpāri. Nominālais attālums starp riteņpāra iekšējām darba šķautnēm ir T. Attālums starp ekipāžas (vai ratiņu) malējām asīm tiek saukts par stingro bāzi L0. Riteņpāru rites virsmai ir pieņemta konusa forma apzīmēta ar 1:n, tāpat kā sliedes savērsumam. Riteņpāra koniskums nodrošina riteņa gaitas plūdenumu ceļa nelīdzenumos un riteņa diska rādiusa palielinājumu uzbraucot ārējam sliedes pavedienam līknē un - samazinājumu uzbraucot iekšējam pavedienam līknēs ar ļoti mazu rādiusu (R~235m). Asu šķērsskrējiens ƞ un sprauga δ starp riteņpāra uzmalu un sliedes darba šķautni nodrošina ekipāžas brīvriti un ierakstīšanos līknē. Šķērspārvietojumu nodrošina ass kakliņa un gultņa platuma garumstarpība. Pulkas pagriežamie ratiņi un asis tāpat kalpo daudzasu ekipāžu caurejamības nodrošināšanai līknē.
Sliežu platums taisnos posmos
Sliežu platumu taisnos posmos un līknēs ar pietiekami lielu rādiusu nosaka attiecīgā dzelzceļa tehniskās ekspluatācijas noteikumi (TEN). Ja viena riteņpāra uzmalu piespiežas cieši sliedes darba šķautnei, starp otru uzmalu un sliedes darba šķautni būs sprauga δ.
Oto Kalniņš
Dzīvesgājums
Miris pēc inficēšanās zinātnisko eksperimentu laikā 1891. gada 6. aprīlī, apglabāts Tērbatas kapos. Viņam atklāts piemiņas akmens "Rateniekos". Pēc viņa nāves 1891. gadā Kristaps Helmanis Pēterburgas Eksperimentāli medicīniskajā institūtā (Институт экспериментальной медицины) izveidoja maleīna ražotni.
Sliežu platuma aprēķins
Sliežu platums taisnos posmos
kur S - sliežu ceļa platums taisnā posmā; T - attālums starp riteņpāra darba šķautnēm, ko nosaka attiecīgā dzelzceļa TEN; h - uzmalas biezums, ko nosaka attiecīgā dzelzceļa TEN; μ - uzmalas biezuma palielinājums (vagoniem 1 mm, lokomotīvēm - 0 mm); q - riteņu platums.
Izmēriem S, T, h, δ ir noteikti nominālie izmēru, kā arī pielaides minimālie un maksimālie izmēri. Platajam sliežu platumam δ orientējoši ir ātrumam līdz 120 km/h no 5 mm - 37 mm vagoniem un no 7 mm - 37 mm lokomotīvēm. Lielākam ātrumam δ attiecīgi ir no 5 mm - 29 mm vagoniem un no 7 mm - 31 mm lokomotīvēm. Pārāk maza sprauga δ rada pretestību brīvritei, bet pārāk liela pasliktina sliežu ceļa un ritošā sastāva mijiedarbību - mētā riteņpāri pa sliežu platumu, bojā ceļu un rada ar braucienu saistītu diskomfortu.
Sliežu platums līkņu posmos
Sliežu platumus un atļautās pielaides līkņu posmos nosaka attiecīgo dzelzceļu tehniskās ekspluatācijas noteikumi (TEN). Sliežu paplatuma šaurumu nosaka ņemot vērā nepieciešamību nodrošināt mazāko pretestību, kā arī, lai mazinātu riteņu un sliežu izdilumu un novērstu sliedes un riteņu bojājumus; bet sliežu platuma plašumu - lai izvairītos no riteņa iekrišanas starp sliežu pavedieniem. Līkņu posmos ekipāžas kustības virzienā ar malējo priekšējās stingrās bāzes uzmalu piespiežas ārējam pavedienam, bet - aizmugurējā - vai nu ieņem radiālu stāvokli pie ārējā pavediena vai tiecas to ieņemt.
Georgijs Parvanovs
Georgijs Parvanovs (bg, Georgi Sedefchov Parvanov, izrunā: ; dzimis Sirištikā, Bulgārijā) ir bijušais Bulgārijas prezidents, pēc profesijas — vēsturnieks. Prezidenta amatā ticis ievēlēts 2001. gada novembrī notikušajās vēlēšanās, amatā stājies. 2006. gadā viņš tika pārvēlēts amatā. Viņa prezidentūras laikā Bulgārija ir iestājusies Eiropas Savienībā un NATO.
Saskaņā ar Bulgārijas likumiem, valsts prezidents nevar būt kādas politiskās partijas biedrs, tāpēc pirms ievēlēšanas amatā viņš izstājās no Sociālistiskās partijas, taču vēl joprojām sevi identificē kā sociālistu.
Pauls Līvens
Pauls Līvens (de, 1875—1963) bija Smiltenes muižas īpašnieks, firsts (kņazs). Dzelzceļa līnijas Ainaži—Valmiera—Smiltene projekta autors (1908—1911).
Dzīvesgājums
Cēlies no senas vācbaltiešu dzimtas Līveniem. Dzimis 1875. gada 12. aprīlī Sanktpēterburgā Krimuldas muižas īpašnieka Paula Hermaņa fon Līvena (1821—1881) un viņa sievas Natālijas, dzimušas fon der Pālenas (1842—1920), ģimenē. 1893. gadā viņa māte nopirka Smiltenes muižu un 1895. gadā to uzdāvināja Paulam. 1899. gadā, ieguvis Pēterburgas Politehniskā institūta ceļbūves inženiera diplomu, Pauls fon Līvens ieradās Smiltenē uz pastāvīgu dzīvi. Viņš savas muižas zemi sadalīja atsevišķos zemes gabalos un iznomāja tos Smiltenes iedzīvotājiem mūža rentē. 1901. gadā Līvens uzcēla Smiltenes spēkstaciju Vidus dzirnavezera krastā, 1903. gadā uzcēla Smiltenes slimnīcu, kokzāģētavu ar tvaiku darbināmu elektrocentrāli pie Tiltlejas ezera. 1903. gada 14. septembrī, atklājot Smiltenes slimnīcu, viņš teicis: „Es neesmu te uzcēlis fabriku, kas man nestu peļņu, es neesmu te uzcēlis ēku priekam, — es esmu uzcēlis ēku, kurā jūs visi nāksiet, līdznesdami savas sāpes. Lai Dievs dod, ka jūs visi aizietu no šejienes smaidīdami, tomēr būs daudzi, kas ienāks paši, bet kurus iznesīs piederīgie un draugi."
Krievijas–Japānas kara (1904—1905) laikā viņš izveidoja brīvprātīgo vienību ar pārvietojamo lazareti un devās sniegt palīdzību Mandžūrijas kaujas laukos ievainotajiem. Tur viņš iepazinās ar žēlsirdīgo māsu Natāliju fon Taubi jeb Lilī un 1905. gadā abi Maskavā apprecējās. Pēc atgriešanās Latvijā viņu ģimenē piedzima meita Marija (Rīgā 1907. gadā) un dēls Leonīds (Smiltenē 1909. gadā). 1911. gadā ar P. Līvena finansiālu atbalstu izbūvēja šaursliežu dzelzceļa līniju uz Valmieru, 1913. gadā Abula hidroelektrostaciju ar derivācijas kanālu. Kad Latvijas brīvības cīņu laikā 1919. gada sākumā lielinieki apcietināja P. Līvenu, muižas ļaudis esot devušies pie sardzes vīriem ar lūgumu viņu atbrīvot.
Pēc atbrīvošanas Pauls Līvens ar ģimeni emigrēja uz Vāciju, kur 1919. gada 13. septembrī viņa sievai Rostokā piedzima dēls Aleksandrs. Smiltenes muižu Latvijas valdība nacionalizēja un pēc 1920. gada zemes reformas 1922. gadā ierīkoja viengadīgu piensaimniecības skolu. Miris 1963. gada 11. maijā Londonā, apglabāts Ganersberijas kapsētā (Gunnersbury Cemetery).
Asterolepji
Asterolepji (Asterolepis) ir izmirusi antiarhu bruņuzivju ģints no Amerikas un Eirāzijas devona nogulumiem. Tās bija horizontāli saplacinātas bentosa detrītēdājas zivis, kas dzīvoja saldūdens vai sājūdens piekrastes rajonos. Galvu un ķermeņa lielāko daļu klāja bruņu plātnes, bet astes daļu samērā biezas zvīņas. Ģinti pirmo reizi aprakstīja un nosaukumu deva Eihvalds 1840. gadā. Nosaukums Asterolepis veidots no latīņu vārdiem aster — zvaigzne un lepis — zvīņas, sakarā ar zvaigžņveida ornamentējumu uz kaula bruņu plātnēm. Ģints tipveida suga ir Asterolepis ornata.
Apraksts
Galvas vairogs trapecveidīgs. Vairogs sašaurinās no aizmugurējās malas uz priekšējo. Orbitālais atvērums ir samērā liels. Suborbitālais atvērums ir mazāks par orbitālo. Gar priekšējo malu stiepjas šaura gluda josla. Galvas vairoga priekšējā mala centrālajā daļā ir ieliekta. Praemediale īsa. Postpineale ir salīdzinoši liels un sānos robežojas ar laterale. Laterale ir šaura, īpaši acu atvērumu vietā. Paralēli skausta malai ir attīstītas vidusbedrīšu jūtīgā kanāla vagas. Otiko-okcipitālais padziļinājums galvas vairoga iekšpusē ir ļoti liels. Postorbitālā riba no laterale pāriet uz postpineale. Paramarginālajā ribā vai arī tās sānos ir piltuvveida padziļinājums. Galvas vairoga savienojumā ar vidukļa bruņu postmarginale ar aizmugurējo malu uzguļ uz ADL processus obstans.
Vidukļa bruņa ir salīdzinoši gara, plata un zema, veidojot bruņu kārbu. AMD uzguļ uz MxL visā aizmugurējās malas garumā. AMD priekšējā mala ir īsa. MxL pieaugušām zivīm nav sadalīta PDL un PL plātnēs, veidojot vienotu kaulu. ADL savienojuma sieniņā ir trīsstūrveida padziļinājums. ADL, MxL, AVL, un PVL sānu sieniņas ir zemas. Subcefālā daļa ir īsa. Semilunare veido pāru kauli. PMD iekšējā pusē ir konusveida dzelksnis un piltuvveida padziļinājums.
Krūšu spuras ir samērā īsas un nesasniedz vidukļa bruņas aizmugurējo malu. Tās klāj savstarpēji saaugušas bruņu plātnes, un vidusdaļā veido šarnīrveida savienojumu, kas sadala krūšu peldspuru proksimālajā un distālajā segmentā. Terminālā plātne pieaugušiem īpatņiem ir liela ar dorsāliem un ventrāliem proksimālajiem izaugumiem.
Astes daļa ir gara ar heterocerkālu astes spuru. Atsevišķām sugām ir labi attīstītas apaļīgas un rombiskas zvīņas. Uz muguras ir labi attīstīta zvīņām klāta muguras spura. Vēdera un anālā spura asterolepjiem nav zināma.
Sistemātika
Asterolepis Eichwald 1840
Parazīts (filma)
"Parazīts" ir 2019. gada Dienvidkorejas melnās komēdijas trilleris, kura režisors ir Pons Čunho. Filma ir par trūcīgu ģimeni, kas, izmantojot viltību, sāk strādāt pie elites ģimenes.
Filmas pirmizrāde notika 2019. gada Kannu kinofestivālā, kur tā kļuva par pirmo Korejas filmu, kas iegūst Zelta palmas zaru. 92. Kinoakadēmijas balvas pasniegšanas ceremonijā tā saņēma balvu par labāko filmu, labāko oriģinālscenāriju, labāko starptautisko spēlfilmu, filmas režisors — par labāko režisoru. "Parazīts" ir pirmā filma Kinoakadēmijas balvu pasniegšanas vēsturē ne angļu valodā, kas oriģinālā tapusi ne angļu valodā un tikusi atzīta par labāko filmu, kā ir pirmā Dienvidkorejas filma, kas saņēmusi šo atzinību. Tā arī ir pirmā Zelta palmas zaru saņēmusi filma, kas tiek atzīta par labāko filmu. Vēl filma ir saņēmusi labākās filmas balvu citās kino balvu ceremonijās. Ar vairāk nekā 165 miljoniem dolāru lieliem ieņēmumiem šī ir visu laiku ienesīgākā Dienvidkorejas filma.
Cargotec
Cargotec Oyj ir Somijas uzņēmums, kas nodarbojas ar kravu celšanas un transportēšanas iekārtu un kuģu iekārtu ražošanu. Uzņēmums ir dibināts 2005. gadā, atdalot to no Kone.
Cargotec Oyj akcijas tiek kotētas biržā Nasdaq Helsinki. Lielākie akciju turētāji (2021. gada decembrī): Wipunen varainhallinta Oy (14,13 %), Mariatorp Oy (12,27 %), Pivosto Oy (10,73 %), KONE Foundation (3,00 %).
Cargotec bizness ir sadalīts trīs grupās: Kalmar, Hiab un MacGregor. Kalmar ražo iekārtas ostām, termināļiem un sadales centriem, kā arī citur: kuģu iekraušanas celtņi, statņu celtņi, konteineru iekrāvēji un transportētāji, terminālu vilcēji, dakšas iekrāvēji, baļķu krāvēji. Hiab piedāvā autoceltņus, dakšu iekrāvējus, aizmugurējā borta pacēlājus, saliekamos konteinerus, hidromanipulatorus meža un atkritumu mašīnām ar zīmoliem: HIAB, EFFER, ARGOS, LOGLIFT, JONSERED, MOFFETT, PRINCETON, MULTILIFT, ZEPRO, DEL, WALTCO. MacGregor piedāvā risinājumus kuģiem un ostām: lūku vākus, kuģu celtņus, konteineru stiprinājumus, RoRo ekipējumu, ostu un termināļu iekārtas, birstošo kravu iekraušanas iekārtas, peldošo platformu apkalpošanas kravu celšanas iekārtas.
Vēsture
2002. gadā Somijas liftu ražotājs Kone iegādājās konglomerātu Partek, kurā bija apvienoti uzņēmumi, kas galvenokārt nodarbojās ar kravu celšanas iekārtu ražošanu, bet bija arī citas nozares. 2003. gadā Kone nolēma no Partek paturēt tikai kravu iekraušanas biznesu, kas tika reorganizēts jaunā uzņēmumā Kone Cargotec, bet pārējo pārdot. 2004. gada beigās Kone Cargotec iegādājās globālo jūras kravu plūsmu risinājumu ražotāju MacGREGOR no Zviedrijas Industri Kapital un Gambro AB.
2005. gada 1. jūnijā Kone tika sadalīta divos uzņēmumos: liftu, eskalatoru un automātisko durvju bizness palika jaunajai KONE, bet kravu celšanas iekārtu biznesu (Kalmar Industries AB, Hiab un MacGREGOR) nodeva Cargotec. 2007. gadā MacGREGOR iegādājās Singapūrā bāzēto uzņēmumu Plimsoll Corporation Pte Ltd, kas ražo klāja iekārtas naftas un gāzes platformām un kuģiem; tāpat arī Norvēģijas Hydramarine AS, kas ražo klāja iekārtas kuģiem. 2008. gadā MacGregor iegādājās ASV Platform Crane Services International Inc (PCS), kas veic kuģu un peldošo platformu apkalpošanu un remontu, galvenokārt Meksikas līča rajonā.
2011. gadā Cargotec no ASV uzņēmuma Zebra Technologies Corporation nopirka termināļu operāciju sistēmu programmatūras ražotāju Navis. 2011. gadā Cargotec izveidoja kopuzņēmumu MacGregor BLRT Baltic UAB Klaipēdā ar Lietuvas Western Shipyard, kas nodarbojas ar kuģu un ostu iekārtu apkalpošanu Baltijas valstīs. 2012. gada maijā Ķīnā kopā ar Jiangsu Rainbow Heavy Industries (RHI) tika dibināts kopuzņēmums Rainbow-Cargotec Industries (Cargotec tajā piederēja 49 %). 2013. gada 31. oktobrī MacGregor par 160 miljoniem EUR iegādājās uzņēmumu Hatlapa, kas ražoja stūres iekārtas, kompresorus un klāja kravu celšanas aprīkojumu. 2013. gada novembrī Hiab un China National Heavy Truck Group dibināja kopuzņēmumu. 2014. gada 30. janvārī MacGregor no Aker Solutions iegādājās pietauvošanās un iekraušanas sistēmu apakšvienību Pusnes.
2016. gada 2. martā tika iegādāts viens no vadošajiem kuģniecības programmatūras uzņēmumiem INTERSCHALT. 2017. gada decembrī tika paziņots, ka MacGregor iegādāsies Rapp Marine Group, kas darbojās zvejniecības un pētniecības kuģu segmentā; darījums pabeigts 2018. gada februārī. 2017. gada oktobrī Hiab iegādājās Brazīlijas iekrāvēju celtņu ražotāju Argos. 2018. gada februārī MacGregor noslēdza līgumu par kuģniecības un šelfa biznesa pirkšanu no Norvēģijas TTS Group; darījums pabeigts 2019. gada jūlijā. 2018. gada 9. maijā Cargotec meitas uzņēmums Siwertell AB un JCE Invest AB grupas uzņēmums BRUKS Holding AB dibināja kopuzņēmuma Bruks Siwertell Group, kas specializētos beramkravu apstrādē; Cargotec piederēs 48 % Bruks Siwertell kapitāldaļu, bet JCE Invest AB — 52 % daļu. 31. jūlijā tika panākta vienošanās, ka Hiab no CTE Group par 50 miljoniem eiro iegādāsies Itālijas iekrāvēju celtņu ražotāju Effer S.p.A.; darījums pabeigts 6. novembrī. 2019. gada 8. martā Navis iegādājās ASV privātu uzņēmumu Cetus Labs, Inc., kas piedāvāja mākoņbāzētu termināļu operāciju sistēmu Octopi mazajiem konteineru termināļiem. 19. decembrī tika paziņots, ka Navis iegādāsies Jaunzēlandes uzņēmumu Jade Logistics, kas piedāvāja termināļu operāciju sistēmu jaukta veida konteineru termināļiem. 2020. gada 19. februārī tika paziņots, ka Navis iegādāsies uzņēmumu Biarri Rail, kas bija kravu pārvadājumu dzelzceļu plānošanas un kustības sarakstu optimizācijas programmatūras globālais nodrošinātājs. 11. maijā tika paziņots, ka Cargotec un Jiangsu Rainbow Heavy Industries ir noslēguši līgumu, kurā Cargotec pārdos kopuzņēmuma partnerim savas 49 % Rainbow-Cargotec Industries kapitāldaļas un vienlaicīgi iegūs no RHI noteiktas operācijas un aktīvus; darījums pabeigts 2. jūnijā.
2020. gada 1. oktobrī Cargotec un Somijas celšanas iekārtu uzņēmums Konecranes parakstīja līgumu par abu sabiedrību apvienošanos; darījumu bija plānots pabeigt 2021. gada 4. ceturksnī. 3. decembrī tika paziņots, ka direktoru padome nolēmusi sākt Navis programmatūras biznesa pārdošanas procesu. 21. decembrī tika paziņots, ka Kalmar krānu inženierijas nodaļa Ķīnā tiks nodota Somijas uzņēmumam Etteplan. 2021. gada 26. martā tika paziņots, ka Navis tiks pārdots ASV investīciju uzņēmumam Accel-KKR par 380 miljoniem eiro; darījums pabeigts 2. jūlijā. 21. augustā tika paziņots, ka Hiab iegādāsies ASV roll-off konteineru un iekārtu uzņēmumu Galfab; darījums pabeigts 4. septembrī. 2022. gada februārī apvienošanos ar Konecranes apstiprināja Eiropas Komisija. Ķīnas iestādes jau bija apstiprinājušas darījumu agrāk. Tomēr 29. martā Lielbritānijas konkurences aģentūra CMA bloķēja Konecranes un Cargotec darījumu, jo apvienošanās būtu izraisījusi mazāku konkurenci Apvienotajā Karalistē. Nākamajā dienā pēc apvienošanās atcelšanas Cargotec paziņoja par detalizētu stratēģiju, kuras centrā ir koncentrēšanās uz ilgtspējīgu un rentablu izaugsmi tās rentablajā pamatbiznesā Kalmar un Hiab. Uzņēmums arī paziņoja, ka plāno izstāties no Kalmar smago celtņu biznesa, koncentrējoties uz mobilajiem risinājumiem, kā arī sāk izvērtēt MacGregor stratēģiskās iespējas, iespējams, to pārdodot. 2022. gada 20. decembrī Hiab panāca vienošanos par Zviedrijas industriālā koncerna Olsbergs iegādi; kas projektēja, ražoja un piegādāja hidrauliskos vārstus un tālvadības sistēmas, ko izmantoja Hiab kravas un meža mašīnu iekrāvējiem; darījums tika pabeigts 2023. gada 1. janvārī.
Noburtā
"Noburtā" (en) ir 2007. gada ASV romantiska komēdija, kuras režisors ir Kevins Lima. Galvenās lomas atveido Eimija Adamsa, Patriks Dempsijs, Džeimss Mārsdens, Timotijs Spols, Idina Menzela un Sūzana Sarandona. Filmas pirmizrāde notika Londonā.
Filmas dziesmas "Happy Working Song", "So Close" un "That's How You Know" nominētas 80. Kinoakadēmijas balvai kategorijā "Labākā dziesma", savukārt dziesmas "Ever Ever After" un "That's How You Know" nominētas Grammy balvai kategorijā "Labākā vizuālajiem medijiem uzrakstītā dziesma".
Sižets
Žizele ir jauna sieviete, kas dzīvo Andalūzijā un taisās precēties ar princi Edvardu pēc tam, kad abi satiekas un iemīlas no pirmā acu skatiena. Edvarda ļaunā pamāte, karaliene Narisa, nevēlas to pieļaut, jo Edvarda laulību gadījumā viņa zaudēs troni, tāpēc Narisa aizsūta Žizeli uz Ņujorku, kur Žizele iemīlas advokātā Robertā Filipā.
Bīne
Bīne var būt:
Piliki
Piliki ir ciems Kaunatas pagastā, Rēzeknes novadā. Atrodas 279 km attālumā no Rīgas.
Kiki Bertensa
Kiki Bertensa (nl; dzimusi ) ir bijusī nīderlandiešu tenisiste.
Profesionāles karjeru uzsāka 2009. gadā. Uzvarējusi desmit WTA vienspēļu un 10 dubultspēļu turnīros. Pirmo WTA vienspēļu titulu izcīnījusi 2012. gadā International līmeņa turnīrā Fēsā, Marokā. Lielākais sasniegums Grand Slam turnīros vienspēlēs ir iekļūšana 2016. gada Francijas atklātā čempionāta pusfinālā. Augstāko vietu WTA rangā sasniegusi 2019. gada maijā, ierindojoties 4. vietā. Dubultspēles augstākais sasniegums rangā ir 16. vieta 2018. gada aprīlī. 2017. gada WTA Finals turnīrā pārī ar zviedru tenisisti Juhannu Lāšoni sasniegusi dubultspēļu finālu.
Pārstāvēja Nīderlandes izlasi Federācijas kausā (Fed Cup). 2016. gadā ar izlasi iekļuva Fed Cup pusfinālā.
2021. gada vasarā pēc olimpiskajām spēlēm Bertensa paziņoja par karjeras beigām.
Rasas iela (Jūrmala)
Rasas iela ir iela Jūrmalā, Mellužu apkaimē. Rasas iela sākas krustojumā ar Otīlijas ielu un beidzas ar strupceļu. Kopējais ielas garums ir 55 metri, tā ir klāta ar asfalta segumu. Rasas ielā satiksmes kustība norit vienā joslā. Ielā ir savrupmāju un vasarnīcu apbūve.
Starcs
Starcs var būt:
Pieškaļu ezers
Pieškaļu jeb Pieškalnu ezers ir neliels ezers Cēsu novada Priekuļu pagastā. Atrodas Gaujas nacionālā parka ainavu aizsardzības zonā, 6 km uz ziemeļiem no Cēsīm.
Raksturojums
Atrodas Priekuļu pagasta rietumos, nepilnus 100 m uz austrumiem no valsts vietējās nozīmes autoceļa V292 (Cēsis—Pieškalni). Ezeram ir garena forma austrumu — rietumu virzienā. Ziemeļu un dienvidu krasts ir apdzīvots: ziemeļos no ezera atrodas Pieškalni, savukārt dienvidos — vairākas viensētas. Austrumu krasts ir purvains, ezers kā purvs turpinās arī tā dienvidrietumos, bet ziemeļrietumos no tā atrodas mežs.
Ezerā no zivīm sastopama pīkste, līnis, karūsa un līdaka.
1959. gada Pasaules čempionāts hokejā
1959. gada Pasaules čempionāts hokejā notika Prāgā un vēl sešās Čehoslovākijas pilsētās, no 1959. gada 5. līdz 15. martam. Tas bija 26. Pasaules čempionāts hokejā.
2019. gada Il Lombardia
2019. gada Il Lombardia bija šosejas riteņbraukšanas viendienas sacensības, kas notika 12. oktobrī. Tā bija 113. reize, kad notika Il Lombardia sacensības un tās bija 37. sacensības 2019. gada UCI Pasaules tūres kalendārā. Sacensībās uzvarēja Nīderlandes sportists Bauke Mollema ().
Atomkalns
Atomkalns jeb Dālderkalns ir atsevišķi stāvošs paugurs Upmales paugurlīdzenumā Baldones pagastā ar nedaudz pakavveida virsotni, kuras vidū esošā sākotnēji lēzenā ieleja vērsta uz ziemeļrietumiem, bet visas nogāzes ir stāvas. Pauguram ir divas virsotnes — augstākā dienvidos un zemāks vaļņveida pacēlums ziemeļos. Dažādas kartes lokalizē paugura virsotni (no 64 līdz 65,4 m) vai galveno punktu paugura ziemeļu vai dienvidu virsotnē, kuras atrodas ap 100 metru attālumā viena no otras. Latvijas Valsts Mežu kartes savukārt norāda Dālderkalnu kā atsevišķu kalnu ziemeļu virsotnes vietā, bet augstāko 65 m punktu kā Atomkalnu dienvidu virsotnē.
Ģeoloģija
Kalna virspusē atrodas nogulumi, kas sastāv g.k. no smalkgraudainas smilts. Šo kvartāra nogulumu biezums sasniedz 40—50 m. Paklājošo devona iežu virsa atrodas ap 10 m v.j.l..
Augājs
Paugurs ir klāts ar skujkoku un jauktu koku mežu, izņemot 2021. gadā izcirsto ziemeļu nogāzi un senāk izcirsto, lēni ar priedēm aizaugošo ziemeļrietumu nogāzi. Mežs ir Mašenu sila ziemeļrietumu daļa, tuvākās viensētas atrodas 1 km attālumā, 4 km uz ziemeļaustrumiem atrodas Baldone. Ap trešdaļa apkaimes iedzīvotāju izmanto kalnu un tam pieguļošo teritoriju ogošanai un sēņošanai, arī mikologi novēro šo vietu. Kalna augājs atbilst Eiropas aizsargājamam biotopam 9010 "Veci vai dabiski boreālie meži", iespējamā aizsargājamu sugu klātbūtne mežā nav pētīta.
Klimats
Gada vidējā temperatūra šajā apkaimē ir +6 °C. Gada siltākie mēneši ir jūlijs un augusts ar vidējo temperatūru +16—+17 °C, aukstākie — janvāris un februāris. Maksimālā un minimālā reģistrētā gaisa temperatūra ir +33,6 °C augustā un —34,9 °C februārī. Sniegs parasti zemi sedz no decembra līdz martam, gada vidējais nokrišņu daudzums ir 633 mm, maksimālais reģistrētais nokrišņu daudzums mēnesī ir 250 mm (jūlijā). Gada vidējā iztvaikošana — aptuveni 73% vai 462 mm, bet gada vidējā notece — 27% vai 161 mm, no kuras virszemes notece (g,k. pa meliorācijas grāvjiem uz Sūnupīti)  — 60%, bet infiltrācija gruntsūdeņos — 40%. No augusta līdz martam dominē dienvidu un dienvidaustrumu vēji ar vidējo ātrumu 4,6 m/s. No aprīļa līdz jūlijam galvenais vēja virziens ir no ziemeļiem un ziemeļrietumiem, vidējais vēja ātrums šai periodā ir 3,9 m/s.
Nosaukumi
Pēc vienas no versijām, senākais kalna nosaukums ir Tēvu kalns, vēlāk to mēģinājuši dēvēt par Bumbu kalnu un Granātkalnu un tikai vācu laikā radies nosaukums Dālderkalns, jaunākais nosaukums Atomkalns radies, kad kalna dienvidrietumu daļā 6—20 m zemāk par tā virsotni 1962. gadā dažādu uzņēmumu un īpaši Salaspils kodolreaktora vajadzībām tika izbūvēta radioaktīvo atkritumu novietne. Faktiskā radiācija novietnes apkaimē ir pat zemāka kā citur Latvijā, tomēr šis nosaukums ir iegājies. Oficiālā nosaukuma pauguram nav, publiski tiek lietoti Atomkalns vai Dālderkalns.
Piekļuve
Gar pauguru austrumos ved vietējais grants ceļš no šosejas Rīga—Skaistkalne, kas sākas pie autobusa pieturas "Kalniņi". Uz kalna virsotni no šī ceļa ziemeļaustrumos ved tikai traktoriem izbraucams ceļš, kurš dienvidrietumos pēc tam sasniedz ceļu no šosejas uz radioaktīvo atkritumu novietni, kas ir iežogota un apsargāta. Piekļuve no citām pusēm pauguram un tā virsotnei nav nekādi ierobežota. Uz ziemeļrietumu pakājē atrodošos karjeru arī ved pievedceļš no šosejas.
Nepilnu kilometru tālāk no Rīgas no šosejas ziemeļaustrumu virzienā atzarojas LVM meža ceļš ar nosaukumu "Radona ceļš", tomēr, neraugoties uz nosaukumu, tas nepietuvojas pauguram un uzņēmumam "Radons" tuvāk par 300 metriem.
Nona Gaprindašvili
Nona Gaprindašvili (dzimusi, Zugdidi, Gruzijas PSR) ir Gruzijas starptautiskā lielmeistare (GM, 1978), starptautiskā sieviešu lielmeistare šahā (WGM, 1976). 5. Pasaules čempione šahā (1962-1978).
Jaunība
Šahu iemācījuši spēlēt vecākie brāļi, kad Nonai bija pieci gadi. No 12 gadu vecuma trenējusies Tbilisi pionieru pilī pieredzējušā trenera Vahtanga Karseladzes vadībā, kuru vēlāk dēvēja par gruzīnu sieviešu šaha skolas izveidotāju. 15 gadu vecumā kļuva par Tbilisi un Gruzijas sieviešu šaha čempioni.
Pasaules čempione (1962-1978)
1961. gadā 19 gadu vecumā iekļuva pretendentu turnīrā Vrnjačka Banjā (Dienvidslāvija, tagad Serbija), kur pārliecinoši uzvarēja, iegūstot 13 punktus no 16 iespējamajiem, par 2 punktiem apsteidzot tuvāko konkurenti. 1962. gadā notika mačs par Pasaules čempiones nosaukumu starp Gaprindašvili un toreizējo čempioni Jeļizavetu Bikovu, kas beidzās ar vairāk nekā pārliecinošu jaunās pretendentes uzvaru 9:2 (+7−0=4).
Pēc tam veiksmīgi aizstāvēja titulu trīs mačos pret Allu Kušniru: 1965. gadā Rīgā — 8,5:4,5 (+7−3=3); 1969. gadā Tbilisi un Maskavā — 9,5:4,5 (+7−2=5); 1972. gadā Rīgā — 8,5:7,5 (+5−4=7). Šiem mačiem Gaprindašvili palīdzēja sagatavoties latviešu lielmeistars Aivars Gipslis, kurš vēlāk kļuva par viņas treneri. 1975. gadā Gaprindašvili pārliecinoši pieveica Nanu Aleksandriju ar 8,5:3,5 (+8−3=1), kopā ar Gipsli viņai asistēja arī cits Latvijas šahists - meistars Anatols Šmits.
Šajos gados Gaprindašvili veiksmīgi piedalījās arī vīriešu šaha turnīros. Kā pirmo viņa uzvarēja 1963./64. gada Hastingsas (Anglija) blakusturnīru, bet pēc uzvaras 1977. gada Lonpainas (ASV) starptautiskajā turnīrā FIDE Gaprindašvili kā pirmajai sievietei piešķīra starptautiskā lielmeistara nosaukumu.
1978. gada mačā par Pasaules čempiones nosaukumu Gaprindašvili zaudēja savai tautietei Maijai Čiburdanidzei ar 6,5:8,5 (+2−4=9), kurai izdevās pārtraukt Gaprindašvili ilgo dominanci sieviešu šahā. Pēc šī mača izbeidzās arī Gaprindašvili sadarbība ar Gipsli.
Pasaules eksčempione
1979.—1990. gados Gaprindašvili sekmīgi cīnās Pasaules čempiones nosaukuma izcīņas ciklos. Viņai izdodas uzvarēt starpzonu turnīros 1982. un 1990. gadā, izcīnīt 3. vietu 1987. gadā. Taču pretendentu mačos un turnīros Gaprindašvili vairs nespēj reāli pretendēt uz pirmajām vietām.
Gaprindašvili ir piecas reizes uzvarējusi PSRS sieviešu šaha čempionātos: 1964., 1973., 1981., 1983. un 1985. gadā.
Pasaules šaha olimpiādes
Gaprindašvili PSRS izlases sastāvā ir uzvarējusi Pasaules šaha olimpiādēs 1963., 1966., 1969., 1972., 1974., 1978., 1980., 1982., 1984., 1986. un 1990. gadā, kā arī Gruzijas izlases sastāvā 1992. gadā. 11 komandu zelta medaļām Gaprindašvili ir pievienojusi 9 zelta medaļas individuālajā ieskaitē, bet 1986. gada olimpiādē Dubaijā viņa uzstādīja rekordu, ko var tikai atkārtot, uzvarot visas 10 savas partijas.
Citi sasniegumi
Pēc Gruzijas neatkarības atjaunošanas Nona Gaprindašvili vadīja Gruzijas Nacionālo olimpisko komiteju (1989-1996). 1996. gadā viņa tika ievēlēta par Gruzijas Nacionālās olimpiskās komitejas goda priekšsēdētāju. 2002. gadā tika ievēlēta par Tbilisi pilsētas padomes deputātu.
Latviešu vēsturisko zemju likums
Latviešu vēsturisko zemju likums ir 2021. gada 16. jūnijā Saeimas pieņemts likums, kas paredz radīt priekšnoteikumus iedzīvotāju kopīgās identitātes stiprināšanai un latviešu vēsturisko zemju kultūrvēsturiskās vides un kultūrtelpu saglabāšanai un ilgtspējīgai attīstībai. Likuma preambulā iekļauti latviešu nācijas veidošanās vēsturiskie aspekti un uzsvērts, ka latvietības daudzveidība, kultūrtelpas un latviešu vēsturisko zemju kultūrvēsturiskā vide ir nācijas kopējā bagātība.
Likums stājās spēkā 2021. gada 1. jūlijā, Ministru kabinetam līdz 2021. gada 30. septembrim jāapstiprina Latviešu vēsturisko zemju attīstības padomes nolikumu, bet līdz 2022. gada 1. jūnijam Latviešu vēsturisko zemju un kultūrtelpu attīstības plānu.
Vēsture
Likuma izstrādi paredzēja Latvijas Administratīvo teritoriju un apdzīvoto vietu likums, likumprojektu 13. Saeimas deputātu apspriešanai 2020. gada 24. septembrī iesniedza Latvijas Valsts prezidents Egils Levits.
Likumā uzsvērta katra pagasta un pilsētas piederība kādai no piecām vēsturiskajām latviešu zemēm — Vidzemei, Latgalei, Kurzemei, Zemgalei un Sēlijai. Kaut gan likuma galīgajā versijā tikai noraidīts priekšlikums par Rīgu kā sesto latviešu vēsturisko zemi, Rīgas valstspilsēta likumā noteikta kā kā Baltijas mēroga metropole un vēsturiska Vidzemes daļa, tāpat arī Jūrmalas valstspilsēta noteikta kā vēsturiska Vidzemes daļa.
Saturs
Likuma preambulā teikts, ka Latvijas Republika tapusi, apvienojot latviešu vēsturiskās zemes. Latviešu nācija veidojusies uz kuršu, latgaļu, sēļu un zemgaļu sentautu, kā arī lībiešu kultūras un valodas bāzes, bet tās tapšanā būtiska bijusi vācbaltiešu kultūras ietekme. Likums satur septiņus pantus, kuros skaidrots, ka:
Varžu donis
Varžu donis ir doņu dzimtas  suga.
Glenns Flīrs
Glenns Flīrs (en; dzimis Lesterā) ir Lielbritānijas starptautiskais lielmeistars šahā (1987).
Biogrāfija
1980. gados bijis viens no vadošajiem Anglijas šahistiem. 1986. gadā Londonā izcīnījis lielāko panākumu savā šahista karjerā, kad pēdējā brīdī kā rezervists ticis iekļauts spēcīgā lielmeistaru turnīrā, kurā spējis apsteigt tādus šaha lielmeistarus kā Naidžels Šorts, Džons Nanns, Zoltāns Ribli, Ļevs Polugajevskis, Lajošs Portišs, Boriss Spaskis, Rafaels Vaganjans, Džonatans Spīlmens un Bents Larsens. 1987. gadā Ungārijā piedalījies Pasaules šaha čempiona nosaukuma izcīņas cikla starpzonu turnīrā, kurā ierindojies 15. vietā. 1988. gadā uzvarējis Lielbritānijas ātrā šaha čempionātā. Daudzu starptautisko šaha turnīru uzvarētājs, tajā skaitā uzvarējis Briselē (1987), Palmā (1991), Kreonā (Francija, 1998, 2001), Džerbā (Tunisija, 1998), Monpeljē (2001), Hastingsas šaha festivālā (Anglija, 2001/02) un Pjerverā (Francija, 2003).